Man geskiet tydens rooftog | Maroela Media
Man geskiet tydens rooftog
ŉ Man is Saterdag geskiet en gewond tydens ŉ gewapende rooftog by ŉ juwelierswarewinkel in Kimberley in die Noord-Kaap.
Lt. Andrea Cloete, woordvoerder van die polisie, het gesê twee mans het die winkel op die hoek van Long- en Blackstraat binnegegaan en die eienaar met ŉ vuurwapen aangehou. Een van die mans het glo ŉ polisieuniform aangehad.
Volgens Cloete het die mans op al die juweliersware in die winkel aangedring. Die eienaar van die winkel het glo geweier waarna ŉ struweling uitgebreek het. “Die eienaar is in sy been geskiet waarna die verdagtes sy hande en voete vasgebind het en die winkel geplunder het. Hulle het in ŉ wit BMW gevlug.”
Cloete het gesê die polisie soek steeds na die verdagtes en het ŉ beroep gedoen op lede van die publiek om hul te kontak indien hulle enige inligting het.
Reeksverkragter sit baie lank
Foto’s: Duisende wys hulle steun vir Pretoria se naam
Winkeleienaars en personeel sal een van die dae almal gewapen moet wees. Deure sal gesluit moet bly en klante een-een ingelaat word. Verbby is die dae wat mense vroeg oggend voor toe winkeldeure gewag het vir die uitverkopings om te begin. Moordenaars kan dalk nou saam met jou staan en wag.